पाएं अपने शहर की ताज़ा ख़बरें और फ्री ई-पेपरडाउनलोड करें
नाइजीरिया के राष्ट्रपति मोहम्मद बुहारी ने कहा है कि वह पिछले साल अप्रैल में अगवा हुई 200 स्कूली लड़कियों की रिहाई के लिए बोको हराम से समझौता करने को तैयार हैं.
उन्होंने कहा कि अगर हमें बोको हराम में विश्वसनीय नेतृत्व दिखता है और यदि वो हमें यह बता दें कि लड़कियां कहां हैं, तो हम बिना शर्त उनसे बातचीत को तैयार हैं.
उन्होंने कहा कि उनके पास लड़कियों के ठिकाने या उनके स्वास्थ्य पर लेकर कोई ख़ुफ़िया जानकारी नहीं है.
नाइजीरिया में सक्रिय बोको हराम ने इन लड़कियों को उत्तर-पूर्वी शहर चीबॉक के उनके हॉस्टल से अप्रैल 2014 में अगवा किया था.
अगवा छात्राओं को छुड़ाने के लिए पहले भी बोको हराम से समझौते की कोशिशें हुई थीं, लेकिन वो असफल रहीं क्योंकि अधिकारी ग़लत लोगों से बात कर रहे थे.
चरमपंथियों को खदेड़ने की कोशिश में नाइजीरियाई सेना सैकड़ों लोगों को मुक्त करा चुकी है, जिन्हें बोको हराम ने अगवा करके रखा था.
(बीबीसी हिन्दी के एंड्रॉएड ऐप के लिए यहां क्लिक करें. फ़ेसबुक और ट्विटर पर भी फ़ॉलो कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn